17/12/2012 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Convocatoria de programas de apoio ó deporte xeral e federado dirixidos a entidades para actividades e investimentos durante o ano 2013

A Deputación da Coruña ten entre as súas prioridades políticas o apoio ás entidades deportivas sen ánimo de lucro na realización de actividades e na dotación de equipamentos deportivos, nas programacións que desenvolvan en materia de deporte xeral e na promoción do deporte federado, incluíndo aqueles equipos que participan en competicións de ámbito e categoría nacional. Na presente convocatoria fíxanse as iniciativas que contribúen á realización das ditas prioridades e márcanse obxectivos de carácter xeral: a mellora da xestión e da organización das asociacións e das actividades desenvolvidas por elas, fomentando a adecuación dos medios que teñan á súa disposición, integrando nas actividades deportivas á poboación en xeral e con atención especial ás entidades que desenvolvan e potencien as súas actividades nas categorías inferiores ou de base e de deporte adaptado. Conforme ao disposto na Lei 7/1985, de bases de réxime local, na Lei 5/1997, da administración local de Galicia, na Lei 38/2003, xeral de subvencións e no Real Decreto 887/2006 polo que se aproba o seu regulamento, na Lei 9/2007 de subvencións de Galicia e no Regulamento de servizos das corporacións locais, coa finalidade de poder asignar os recursos necesarios ás prioridades sinaladas, e con cargo ao Orzamento da Deputación da Coruña para 2013, convócanse, para o período que vai comprendido entre o 1 de xaneiro e o 31 de decembro de 2013, os seguintes programas: No caso do programa destinado a actividade federada de ámbito nacional, márcanse como obxectivos específicos apoiar ás entidades que se desprazan frecuentemente fora da Comunidade Autónoma para participar en ligas ou competicións oficiais de ámbito nacional, convocadas por organismo oficial ou federacións deportivas nacionais nas modalidades deportivas de implantación na provincia da Coruña.3.1.- Quedan excluídas da presente convocatoria e, xa que logo, non serán obxecto das subvencións as seguintes actividades e investimentos: 3.1.1.- As actividades ou investimentos subvencionados, no mesmo exercicio, a través doutras convocatorias de subvencións ou de plans provinciais da Deputación da Coruña.3.1.2.- Os investimentos cuxo obxecto coincida, aínda que sexa parcialmente, co de solicitudes xa financiadas en exercicios anteriores.3.1.3.- As viaxes de ocio e os gastos de manutención (agás os gastos de avituallamento), aloxamento e as atencións protocolarias; por elo, este tipo de gastos, tampouco poderán incluirse nos orzamentos que se presenten para calquera outra finalidade. No programa de actividade federada de ámbito nacional admitiranse gastos de manutención e aloxamento.3.1.4.- A adquisición ou construción de novas instalacións.3.1.5.- Os gastos de funcionamento das entidades.3.2.- As entidades deberán optar por un dos programas convocados polo Servizo de Fomento, de xeito que só poderán presentar unha única solicitude.3.3.- As entidades beneficiarias das subvencións quedan obrigadas a facer constar a colaboración da Deputación en toda a información (impresa, informática e audiovisual) que se faga das actividades ou investimentos subvencionados e na súa páxina web.3.4.- No suposto de rehabilitación e mellora de bens inventariables, as entidades beneficiarias da subvención queda obrigadas a destiñar os bens ao fin concreto para o que foi concedida a subvención durante un período mínimo de cinco anos.3.5.- O importe do orzamento da actividade ou investimento terá un mínimo de 3.000 € e un máximo de 95.000 €. O importe da subvención terá un mínimo de 600 € e un máximo de 30.000 € para os programas de referencia FO103 y FO104; para o programa de referencia FO105 o máximo será de 65.000 € 3.6.- O importe da subvención solicitada será entre o 20% e o 70% do orzamento de gastos 3.7.- Os clubs deportivos federados subvencionados a través do programa de referencia FO105 deberán realizar as actividades e cumprir coas obrigas que se sinalan de seguido, en función do importe da subvención: Poderán optar aos programas contidos na presente convocatoria as entidades de carácter deportivo, que cumpran os seguintes requisitos: Estar legalmente constituídas, antes do 1 de xaneiro de 2013. Ter o domicilio fiscal na provincia da Coruña, ou acreditar que as súas actividades realizaranse no ámbito territorial da provincia. Ter un mínimo de quince socios, agás as entidades ás que, pola súa natureza, non lles sexa de aplicación (federacións, comités organizadores). Fomentar o deporte nas categorías inferiores ou de base, así como a participación dos equipos en competicións organizadas por entidades autorizadas ou polas federacións correspondentes Non estar incursa en ningún dos supostos de incapacidade ou incompatibilidade para a percepción de axudas ou subvencións públicas. Estar ao corrente nas súas obrigas fiscais coa Axencia Tributaria, a Deputación e coa Seguridade Social. Os comités organizadores e persoas físicas, poderán participar na presente convocatoria únicamente no caso de peticións que teñan por obxecto a promoción de congresos e sempre que cumpran os demáis requisitos da convocatoria. Ademais, as entidades que opten polo programa de actividade federada de ámbito nacional teñen que cumprir os seguintes requisitos: A modalidade deportiva practicada ten que ter implantación na provincia da Coruña. Participar en competición de ámbito nacional organizada por entidade recoñecida oficialmente ou pola federación deportiva correspondente durante a tempada 2012-2013, que supoña desprazamentos frecuentes fora da Comunidade Autónoma. Estar inscritos no rexistro de asociaciones deportivas da Secretaría Xeral para o Deporte. Manter integrados na propia entidade un mínimo de tres equipos en categorías inferiores diferentes participando en competicións organizadas por organismo oficial ou federación deportiva correspondente. As solicitudes deberán formularse nos modelos normalizados que se facilitarán na páxina web da Deputación: www.dicoruna.es Achegarase tamén a seguinte documentación: 5.1.- Documentación xeral da entidade: A.- Fotocopia da tarxeta do NIF da entidade e da tarxeta do NIF do representante. No caso de que o solicitante presente o NIF dunha entidade de ámbito superior, deberá acreditar que conta coa autorización da entidade titular do NIF para a súa utilización. B.- Fotocopia compulsada dos estatutos da entidade. C.- Certificación orixinal dos datos bancarios da entidade, segundo modelo aprobado pola Deputación da Coruña. D.- Certificación orixinal acreditativa do acordo de solicitude e do nomeamento do representante para as súas relacións coa Deputación da Coruña. E.- Declaración de estar ao corrente das obrigas fiscais ca Axencia Tributaria, a Deputación da Coruña e coa Seguridade Social. F.- Declaración do representante de non estar incurso en causas de incompatibilidade ou incapacidade para contratar e percibir subvencións da Administración pública e de aceptación das bases da convocatoria. G.- Autorización para que a Deputación da Coruña poida obter as certificacións acreditativas de que a entidade está ao corrente nas súas obrigas tributarias e coa Seguridade Social no momento de recoñecer as obrigas e ordear os pagos das subvencións. No caso de non dar esta autorización, a entidade deberá presentar as acreditacións con anterioridade ao pago. H. - Compromiso da entidade de facer constar a colaboración da Deputación da Coruña en toda a información que se faga das actividades ou investimentos subvencionados. I.- Certificación na que se exprese o número de socios activos, que terá que acadar un mínimo de quince. K.-Correo electrónico para comunicacións de trámite e requerimento de documentación.5.2.- Documentación específica da subvención: L.- Memoria explicativa da actividade ou investimento que se vai realizar que fará mención ás persoas beneficiadas directa ou indirectamente pola axuda e calendario fixado. M.- Orzamento estimado dos gastos. No caso de que o obxecto da subvención sexa a realización dunha actividade, poderán ser gastos subvencionables aqueles de carácter xeral da entidade (persoal e gastos correntes) que se adscriban directamente á realización da actividade subvencionada, co límite máximo do 13% dos gastos directos da actividade. Estes gastos deberán especificarse motivadamente no orzamento. A entidade haberá de solicitar tres ofertas de distintos provedores, no caso de que o gasto sexa superior a 50.000 €, para realización de obras, ou superior a 18.000 €, para adquisición de equipamento ou prestación de servizos. N.- Importe da subvención solicitada, que non poderá superar o 70% do orzamento de gastos, e declaración doutras subvencións solicitadas para a mesma finalidade. Ñ.- No caso de comités organizadores: identificación dos seus integrantes (nome e apelidos, enderezo e nº D. N. I.), compromisos de execución asumido por cada membro do comité e porcentaxe da subvención que se aplicará a cada un deles. Ademais do anterior, no caso de realización de obras ou investimentos: O- Documentación que identifique correctamente a obra ou adquisición que se vai realizar: orzamento, memoria estimada ou proxecto redactado por técnico competente e fotografías do local ou instalación. P.- Compromiso de obtención de licenzas e autorizacións preceptivas para os efectos de cumprimento da legalidade urbanística, e ao respecto e protección do patrimonio histórico-artístico e o medio ambiente. Q.- Acreditación da titularidade do ben para o que se solicita a subvención. No caso de que a entidade non teña a propiedade do ben no que se vai facer o investimento, presentarase a autorización do propietario. Ademais do anterior, para os clubes que opten polo programa de actividade federada de ámbito nacional: R.- Certificado de estar inscritos no rexistro de asociacións deportivas da Dirección Xeral para o Deporte. S.- Certificación, segundo modelo aprobado pola Deputación da Coruña, da Federación galega ou nacional correspondente, na que se acredite que a entidade cumpre as condicións sinaladas na base 4 para participar neste programa. De conformidade co art.35. f) da Lei 30/1992, se os documentos solicitados nos apartados A, B, e C, anteriores están en poder da Deputación da Coruña, o solicitante non terá que volver remitilos. A documentación que se entregue en fotocopia deberá estar debidamente compulsada. O defecto, erro ou ausencia na presentación da documentación á que se refire esta base 5 deberá ser corrixido no prazo de dez días dende a recepción do requirimento.6.1.- As solicitudes presentaranse de xeito telemático, a través da páxina web da Deputación da Coruña: www.dicoruna.es. A presentación telemática producirá plenos efectos xurídicos, sempre que a solicitude sexa enviada dentro do prazo establecido.6.2.- Presentación CON sinatura electrónica.- Será imprescindible que dispoñan de sinatura electrónica: * A persoa designada como representante, para o envío da solicitude ao rexistro telemático. * O secretario e o presidente para asinar a documentación achegada. O prazo de presentación de solicitudes iniciarase o día 15 de xaneiro de 2013 e rematará ás 00:00 horas do día 23 de febreiro de 2013.6.3.- Presentación SEN sinatura electrónica.- No caso de carecer de sinatura electrónica, unha vez realizada a solicitude de xeito telemático, achegarase o resgardo da solicitude ao Rexistro Xeral da Deputación da Coruña, aos rexistros municipais dos concellos que teñen asinado convenio coa Deputación da Coruña para este fin ou en calquera outros rexistros públicos aos que se refire o art.38.4 da Lei 30/1992, do 26 de novembro de réxime xurídico das administración públicas e do procedemento administrativo común. O prazo de presentación do resgardo da solicitude telemática nos rexistros indicados no parágrafo anterior iniciarase o día 15 de xaneiro de 2013 e rematará o día 22 de febreiro de 2013.6.4.- Non obstante o anterior, ao longo do ano poderán presentarse solicitudes que, por circunstancias novas ou por causas imprevisibles e excepcionais, non puidesen presentarse no prazo sinalado no parágrafo anterior; esta circunstancia deberá motivarse adecuadamente, e o importe total das concesións por cada partida presupostaria non poderá superar o 10% do importe total da consignación desta. Estas peticións tramitaranse de acordo coas presentes bases, agás no cumprimento do prazo. A concesión das subvencións realizarase, mediante un réxime de concorrencia competitiva, e será aprobada por resolución da Presidencia, despois da proposta motivada da comisión avaliadora correspondente, requirindo informe do Servizo de Fomento. A comisión avaliadora estará composta polos seguintes membros: Presidenta: Deputada presidenta da Comisión de cultura, educación, deporte e mocidade.1 Vocais: Tres deputados/as designados/as polo presidente da Deputación. Na comisión actuará como secretario/a, sen voto, un/ha funcionario/a do Servizo de Fomento.7.1.- Valoración das solicitudes.- A selección das peticións e a contía das subvencións determinarase despois da consideración das actividades e investimentos que se van realizar, ponderando as seguintes circunstancias: Coeficiente de financiamento derivado da solicitude: ata 40 puntos. Adecuación das actividades ou investimentos que se van realizar ao interese provincial: ata 35 puntos. Número de persoas beneficiarias directa ou indirectamente polas actividades ou investimentos: ata 20 puntos. Emprego da lingua galega na súa realización: ata 5 puntos.7.2.- Notificación e publicidade da resolución. A resolución de concesión deberase notificar expresamente ás entidades solicitantes de forma fidedigna; as subvencións concedidas publicaranse no Boletín Oficial da Provincia, no mes seguinte a cada trimestre natural, con relación ás subvencións concedidas no trimestre inmediato anterior. Contra a desestimación expresa ou presunta das solicitudes presentadas poderán formularse os recursos que procedan.7.3.- Reformulación de solicitudes. De acordo co establecido no art.27 da Lei xeral de subvencións e no 61 do seu Regulamento, a reformulación de solicitudes realizarase de forma automática, de xeito que, se o importe da subvención é inferior ao solicitado polo beneficiario, o orzamento subvencionado que deberá ser xustificado posteriormente, determinarase dividindo a contía da subvención concedida polo coeficiente de financiamento proposto polo beneficiario.7.4.- Modificación dos conceptos. Despois da notificación da resolución de concesión, e logo de solicitude razoada do beneficiario da subvención, poderá autorizarse a reformulación da solicitude inicial, mediante o cambio dos obxectivos ou conceptos concretos que se detallan na memoria ou orzamento da solicitude, sempre que se manteña a finalidade da subvención. Esta solicitude deberá presentarse no prazo de tres meses dende a notificación da concesión e será obxecto de resolución da Presidencia, logo da proposta previa da comisión avaliadora que deberá ter en conta as seguintes circunstancias: Se o orzamento da nova actividade ou investimento é superior ou igual ao orzamento subvencionado inicial, manteranse as mesmas condicións da subvención concedida: coeficiente de financiamento, importe da subvención e orzamento subvencionado. Se o orzamento da nova actividade ou investimento é inferior ao orzamento subvencionado inicial, a comisión avaliadora, logo do informe previo do Servizo de Fomento, deberá determinar o novo importe da subvención e o novo orzamento subvencionado, que serán inferiores aos inicialmente establecidos, e o novo coeficiente de financiamento.8.1.- Prazo de xustificación.- O prazo para a xustificación das subvencións finalizará o día 31 de maio de 2014. Este prazo poderá ser ampliado ata o 31 de xullo de 2014 como máximo; esta ampliación poderá ser realizada por solicitude do interesado, realizada antes do 30 de abril de 2014, ou a proposta razoada da unidade xestora.8.2.- Consideracións xerais. As subvencións aboaranse despois da xustificación dos gastos e os gastos xustificados deberán axustarse aos conceptos aprobados no orzamento inicial. O aboamento da subvención materializarase mediante ingreso na conta sinalada pola entidade.8.2.1.- O coeficiente de financiamento defínese como o cociente entre o importe da subvención solicitada e o importe do orzamento de gastos presentados pola entidade. O orzamento subvencionado a xustificar que será o que se teña que xustificar para poder cobrar a subvención; para os programas de actividade xeral e de infraestructura e equipamento é o resultado de dividir o importe da subvención concedida polo coeficiente de financiamento; para o programa de actividade federada de ámbito nacional o orzamento subvencionado a xustificar é o doble da subvención concedida. No caso de ter outras subvencións ou ingresos propios para o mesmo obxecto que, en concorrencia coa subvención da Deputación, teñan un importe superior á cantidade resultante do cálculo anterior, o orzamento subvencionado a xustificar será a suma das subvencións e ingresos. O gasto xustificado documentalmente deberá acadar polo menos, o importe do orzamento subvencionado a xustificar.8.2.2.- O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade ou investimento desenvolvido pola entidade beneficiaria.8.2.3.- Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.8.2.4.- As entidades beneficiarias das subvencións provinciais deben utilizar, con carácter xeral, formas de pago a terceiros que poidan ser acreditadas mediante un documento expedido por unha entidade financieira (transferencia bancaria, tarxeta de crédito, tarxeta de débito, cheque ou talón nominativo, etc) no que quede identificado o beneficiario, o importe e a data de pago e só excepcionalmente poderán utilizar o pago en metálico cando non sexa posible outra forma alternativa (peaxe de autopista, tiques de aparcadoiro, etc). O incumprimento desta disposición para algún gasto implicará que o dito gasto se considere “non subvencionable”, de conformidade cos art.72.2, 75.2 e 89 do Regulamento de subvencións, en relación cos art.31.2 e 37 da Lei xeral de subvencións, sempre que o dito gasto supere o importe de 2.500 €. 8.2.5.- A entidade beneficiaria deberá someterse aos procedementos de control ou auditoría que se realicen pola Intervención Provincial, polos seus propios medios ou a través de empresas colaboradoras, e tamén, na condición de contadante, aos procedementos de control que poida realizar o Consello de Contas de Galicia, o Tribunal de Contas ou calquera outro órgano de control interno ou externo nacional ou europeo. Como resultado dos ditos procedementos, poderase esixir responsabilidade administrativa, consonte ao previsto na Lei 38/2003, xeral de subvencións, e no seu caso responsabilidade penal, de conformidade co Código Penal.8.2.6.- As entidades beneficiarias ás que lles resulta de aplicación obligatoria o Plan de contas adaptado ás entidades non lucrativas, estarán ó disposto no R. D. 1491/2011, do 24 de outubro; os restantes beneficiarios levarán os seguintes libros e rexistros: * Libro diario de ingresos e gastos, no que se reflictan por orde cronolóxica tódolos ingresos e gastos, que deberá estar debidamente conciliado cos movementos realizados a través das contas bancarias. O dito libro deberá estar dilixenciado polo Presidente, polo Secretario e polo Tesoureiro da entidade. * Liquidación anual de ingresos e gastos, que deberá resultar dos movementos producidos no libro anterior, e na que quedará constancia da súa aprobación pola Asamblea de Socios. * Libro de Inventario, no que se reflictan axeitedamente tódolos bens e dereitos da entidade, así coma as súas altas e baixas, e que tamén deberá ser dilixenciados polo Presidente, Secretario e Tesoureiro. Asi mesmo, as entidades beneficiarias das subvencións teñen a obriga de conservar os documentos xustificativos da aplicación dos fondos recibidos durante un mínimo de catro anos, que se han contar dende a data da xustificación, en tanto que poden ser obxecto das correspondentes actividades de control 8.3.- Documentación xustificativa.8.3.1.- Para o cobro das subvencións por importe inferior a 60.000 €, as entidades deberán presentar unha conta xustificativa simplificada, mediante a aportación da seguinte documentación: A.- Memoria xustificativa do cumprimento das condicións impostas na concesión da subvención con indicación das actividades ou investimentos realizados e dos resultados obtidos, debidamente asinada en todas as follas, con identificación do asinante (nome e apelidos e cargo). No caso de subvencións que teñan por finalidade a realización de proxectos que xeren gastos de investimento a memoria deberá reflectir expresamente os seguintes termos: obtención de licenzas preceptivas, cumprimento de normas contractuais, acreditar a recepción da obra ou equipamento e cumprimento da obriga de destinar os bens ao fin concreto para o que foi concedida a subvención, por un período mínimo de cinco anos. Se o importe do gasto subvencionable supera a contía de 50.000 €, no suposto de realización de obras, ou de 18.000 €, no suposto de suministro de bens de equipo ou de prestación de servizos por empresas de consultoría ou de asistencia técnica, a entidade beneficiaria da subvención deberá acreditar a solicitude dos tres orzamentos establecidos no art.31.3 da Lei 38/2003 de 17 de novembro, xeral de subvencións. B.- Relación clasificada de gastos realizados, asinada polo secretario da entidade, co visto e prace do seu presidente, e con identificación dos acreedores (nome da empresa e NIF ou, no seu caso, nome, apelidos completos e sen abreviaturas e NIF), dos conceptos de gasto e dos tipos de documentos (nº de factura ou documento equivalente, importe, data completa de emisión) e das desviacións acaecidas en relación ao orzamento. Para os gastos de persoal indicarase para cada traballador/a e mes: a data, o importe bruto da nómina e o importe da seguridade social con cargo á entidade. Admitiranse xustificantes correspondentes a actividades ou investimentos realizados entre o 1 de xaneiro de 2013 e o 31 de maio de 2014, ou no caso de prórroga, o 31 de xullo de 2014. No caso de programas ou proxectos subvencionados en anos sucesivos, presentarase declaración de que os xustificantes que se presentan son distintos dos xa presentados en exercicios anteriores. C.- Certificación expedida polo secretario da entidade, co visto e prace do seu presidente, na que se faga constar que o gasto foi reflectido, na forma preceptiva, no libro de contabilidade da entidade, segundo o disposto no art.14 da Lei 38/2003 de 17 de novembro, xeral de suvencións. D.- Relación detallada das subvencións ou axudas obtidas doutras Administracións públicas ou entidades privadas para o mesmo obxecto, con indicación do seu importe e procedencia, así como dos ingresos propios afectados á actividade ou investimento subvencionado, ou, pola contra, declaración de non ter outras subvencións públicas ou privadas para o mesmo obxecto. No caso de concorrencia de subvencións públicas que se atopen xustificadas, poderá achegarse certificación da Administración concedente, na que se detallen os conceptos subvencionados e os importes xustificados e período ó que se refiren os gastos. E.- Acreditación gráfica do cumprimento da obriga de facer constar a colaboración da Deputación da Coruña en toda a información (impresa, informática ou audiovisual) que se teña feito das actividades ou investimentos subvencionados.8.3.2.- Para o cobro das subvencións por importe superior a 60.000 €, as entidades deberán presentar unha conta xustificativa, mediante a aportación da seguinte documentación: A.- Memoria xustificativa do cumprimento das condicións impostas na concesión da subvención con indicación das actividades realizadas e dos resultados obtidos debidamente asinada en todas as follas, con identificación do asinate (nome e apelidos e cargo). B.- Memoria económica xustificativa do coste das actividades realizadas, que conterá: * Relación clasificada de gastos realizados, asinada polo secretario da entidade, co visto e prace do seu presidente, e con identificación dos acreedores (nome da empresa e NIF ou, no seu caso, nome, apelidos completos e sen abreviaturas e NIF), dos conceptos de gasto e dos tipos de documentos (nº de factura ou documento equivalente, importe, data completa de emisión) e das desviacións acaecidas en relación ao orzamento. Para os gastos de persoal indicarase para cada traballador/a e mes: a data, o importe bruto da nómina e o importe da seguridade social con cargo á entidade. Admitiranse xustificantes correspondentes a actividades realizadas entre o 1 de xaneiro de 2013 e o 31 de maio de 2014, ou no caso de prórroga, o 31 de xullo de 2014. No caso de programas ou proxectos subvencionados en anos sucesivos, presentarase declaración de que os xustificantes que se presentan son distintos dos xa presentados en exercicios anteriores. * Facturas ou documentos equivalentes incluídos na relación anterior. Coa finalidade de dar cumprimento ó disposto no art.73 do R. D. 887/2006, que aproba o Regulamento da Lei 38/2003, xeral de subvencións, no caso de presentar fotocopias, antes de facer a fotocopia deberá extenderse no orixinal da factura unha dilixencia na que se faga constar que a factura foi utilizada como xustificante de gasto para obtención dunha subvención da Deputación da Coruña. C.- Certificación expedida polo secretario da entidade, co visto e prace do seu presidente, na que se faga constar que o gasto foi reflectido, na forma preceptiva, no libro de contabilidade da entidade, segundo o disposto no art.14 da Lei 38/2003 de 17 de novembro, xeral de suvencións. D.- Relación detallada das subvencións ou axudas obtidas doutras Administracións públicas ou entidades privadas para o mesmo obxecto, con indicación do seu importe ou procedencia, así como dos ingresos propios afectados á actividade subvencionada ou, pola contra, declaración de non ter outras subvencións públicas ou privadas para o mesmo obxecto. No caso de concorrencia de subvencións públicas que se atopen xustificadas, poderá achegarse certificación da Administración concedente, na que se detallen os conceptos subvencionados e os importes xustificados e período ó que se refiren os gastos. E.- Acreditación gráfica do cumprimento da obriga de facer constar a colaboración da Deputación da Coruña en toda a información (impresa, informática ou audiovisual) que se teña feito das actividades ou investimentos subvencionados.8.3.3.- Para o cobro das subvencións do programa de actividade federada de ámbito nacional, ademáis do sinalado nos apartados anteriores, as entidades deberán acreditar o cumprimento das obrigas que se sinalan na base 3.7, achegando a seguinte documentación: * Partidos de promoción: informes dos concellos nos que se celebren os encontros, ou acta arbitral coa conformidade da federación deportiva correspondente. * Entradas: xustificante da entrega das entradas na Sección de Cultura e Deportes ou no Gabinete da Vicepresidencia 1ª da Deputación da Coruña. * Cursos de promoción: informes dos concellos ou dos directores das instalacións nos que se celebren os cursos, coa conformidade do Gabinete da Vicepresidencia 1ª da Deputación da Coruña, e relación de monitores e asistentes aos cursos. * Anagrama da Deputación en material gráfico de difusión: achegarase un exemplar. * Anagrama da Deputación en vestimenta deportiva: fotografía ou recorte de prensa de presentación do equipo. * Vallas ou pancartas: fotografía nítida e detallada. * Fondo de Deputación en roldas de prensa: fotografía ou recorte de prensa do acto.8.4.- Tramitación da xustificación. Para os efectos de xustificar os gastos e coa finalidade de excepcionar o art.31.2 da Lei xeral de subvencións, entenderase que o gasto está realizado coa presentación da documentación sinalada na base anterior. Á vista da documentación xustificativa presentada e logo dos informes previos da Sección de Cultura e Deportes e do Servizo de Fiscalización, o órgano competente valorará o cumprimento das actividades ou investimentos subvencionados e, se a documentación é correcta, procederase ao pagamento da subvención. Para a valoración do cumprimento da finalidade básica da subvención e pago dela, terase en conta o seguinte: No caso de que se xustifique gasto polo 100% do orzamento subvencionado a xustificar, aboarase a totalidade da subvención. No caso de que se xustifique gasto inferior ao 100% e, polo menos do 50% do orzamento subvencionado a xustificar, aboarase a parte proporcional da subvención. No caso de que se xustifique gasto inferiór ao 50% do orzamento subvencionado a xustificar, non se considerará cumprida a finalidade básica da subvención, polo que non se aboará cantidade ningunha. No caso de que a documentación xustificativa fose incorrecta ou insuficiente, darase un prazo de dez días para a súa corrección. Pasado o dito prazo arquivarase a solicitude sen máis trámite. A Deputación da Coruña poderá requerir da entidade beneficiaria a documentación que estime pertinente para os efectos de comprobar o cumprimento da finalidade da subvención. Conforme ao que se dispoñe na Base 54ª.-4º das de execución do orzamento xeral da Deputación da Coruña para o exercicio 2013, o grao de execución das actividades ou investimentos subvencionados poderá ser considerado entre os criterios de valoración en futuras convocatorias. Vencido o prazo de xustificación sinalado na base 8.1 ou, no seu caso, a prórroga, sen que a entidade presentara a documentación xustificativa, a Sección de Cultura e Deportes a requerirá para que a presente no prazo improrrogable de quince días. A falta de presentación da documentación neste prazo suporá a perda da subvención e demáis responsabilidades previstas na Lei xeral de subvencións. A presentación da documentación neste prazo excepcional non eximirá ao beneficiario da sanción que lle corresponda segundo a seguinte gradación: * Retraso na presentación da xustificación ata un mes: sanción do 10% do importe da subvención, co límite de 75 €. * Retraso na presentación da xustificación de un mes ata tres: sanción do 20% do importe da subvención, co límite de 400 €. * Retraso na presentación da xustificación de máis de tres meses: sanción do 30% do importe da subvención, co límite de 900 €. Consonte co disposto no art.44 e seguintes da Lei xeral de subvencións, a Intervención Provincial da Deputación da Coruña elaborará anualmente o Plan de control financieiro das subvencións xustificadas e pagadas no ano anterior coa finalidade de comprobar, entre outros aspectos, o cumprimento das obrigas dos beneficiarios e a axeitada aplicación da subvención. Con carácter xeral admitiranse fotocopias sempre que veñan compulsadas: * Diante de notario. * Polo Rexistro Xeral da Deputación da Coruña. * Pola secretaría do concello, ou persoa habilitada ao efecto, cando se refiran a expedientes de entidades do seu termo municipal. * Polo Rexistro doutros organismos públicos, naqueles casos nos que se presenten os documentos a través doutros organismos públicos que estean autorizados a efectos de rexistro. Para o non previsto nesta convocatoria serán de aplicación as normas incluídas nas Bases de execución do orzamento xeral da Deputación da Coruña para o exercicio de 2013, na Lei 38/2003, xeral de subvencións e no seu Regulamento e na Lei 9/2007 de subvencións de Galicia. Para os efectos da salvagarda do dereito dos participantes na presente convocatoria á protección dos seus datos de carácter persoal, nos termos previstos na Lei orgánica 15/1999, de 13 de decembro, de protección de datos de carácter persoal, faise constar que os datos das subvencións concedidadas quedarán incorporados ao Rexistro Público de Subvencións.1.- A aprobación da presente convocatoria queda sometida á condición suspensiva da entrada en vigor do orzamento xeral da Deputación da Coruña para o exercicio de 2013 no que se conteñan os créditos adecuados e suficientes para atender ás solicitudes que ao amparo daquela se presenten.2.- Consonte co anterior, non se poderá realizar acto ningún que supoña directa ou indirectamente compromiso provincial de trascendencia presupostaria en tanto non se cumpra a condición suspensiva citada no apartado anterior.13.- En ningún caso a presente convocatoria xerará dereito ningún a favor dos solicitantes mentres tanto non se dean as condicións orzamentarias, procedimentais e xurídicas de aplicación. A Coruña, 13 de decembro de 2012. O presidente, O secretario, Diego Calvo Pouso José Luis Almau Supervía